Xodi Zarifov

Xodi Tillayevich Zarifov (20.03.1900, Toshkent – 1972.1.13, Toshkent) – oʻzbek sovet adabiyotshunosi va folklorshunosi. Filologiya fanlari doktori. Oʻzbekiston SSRda xizmat koʻrsatgan fan arbobi.

 Tarjimai holi 
1900-yil 20-martda Toshkentda tugʻilgan. Oʻzbekiston SSRda xizmat koʻrsatgan fan arbobi (1967), filologiya fanlari doktori (1965), professor (1967). Anʼanaviy va yangi usuldagi maktablarda tahsil olgan. Bokudagi oʻqituvchilar institutini tugatgan (1923—1926). Oʻzbekiston SSR taʼlim va madaniyat tizimida mehnat qilgan. 1931—1934-yillar Madaniy qurilish institutida etnografiya boʻlimini boshqargan, shuningdek, 1934-yilda Oʻzbekiston Fanlar akademiyasi filologiya boʻlimi negizida tashkil etilgan Til va adabiyot institutida va Madaniy qurilish ilmiy-tadqiqot institutida ishlagan (1931—1933). 1939-yilda institut Til, adabiyot va tarix instituti sifatida qayta tashkil etilgan. 1944—1948-yillarda direktor, rahbar (1956-1965; 1960-1972), direktor oʻrinbosari (1955—1962) boʻlib ishladi. A. Navoiy nomidagi Adabiyot muzeyining birinchi direktori.

Xodi Tillayevich xalq ogʻzaki ijodiga, ayniqsa dostonlarga alohida eʼtibor qaratgan, shuningdek ularni toʻplash, nashr ettirish hamda asl holicha kelajak avlodga yetkazishda alohida urgʻu bergan. Qolaversa, Oʻzbek xalq ogʻzaki ijodiga oid toʻplagan manbalarini tizimlashtirdi. Viktor Jirmunskiy bilan hammualliflikda oʻzbek xalqi epik ijodining rivojlanish tarixiga bagʻishlangan „Oʻzbek xalq qahramonlik eposi“ (1947) kitobini nashrdan chiqardi.

V. M. Jirmunskiy va X. T. Zarifovlarning „Oʻzbek xalq qahramonlik eposi“ asari oʻzbek xalq ogʻzaki ijodining asosiy debochasi va poydevori edi. Olimlar Oʻzbekistonning Bulungʻur, Qoʻrgʻon, Xorazm, Sherobod va boshqa viloyat va mahallalarda oʻziga xos dostonchilik maktablari mavjudligini aniqlashga muvaffaq boʻlgan.

Beruniy nomidagi OʻzSSR Davlat mukofoti laureati (1973).

1972-yilda Toshkentda vafot etgan.

 Manbalar 

 Havolalar 
http://taqvim.uz/uzc/event/view/2815  Arxivnaya kopiya

Turkum:Oʻzbekiston SSRda xizmat koʻrsatgan fan arboblari
Turkum:Folklorshunoslar